Karta Mount Kenye s istaknutim narodima koji tu obitavaju
Karta Mount Kenye s istaknutim vrhovima i ledenjacima
Vegetacija na unutarnjim padinama Mount Kenye
**Mount Kenya** je najviša planina u Keniji i druga po visini u Africi, odmah poslije planine Kilimandžaro. Nalazi se u središnjoj Keniji, odmah južno od ekvatora i oko 150 km sjeveroistočno od glavnog grada, Nairobija. Po ovoj planini je naziv dobila i Republika Kenija.

**Nacionalni park Mount Kenya** se proteže 715 km² oko njezina vha, u središtu planine, i prima oko 15.000 posjetitelja godišnje. Osnovan je 1949. godine kao šumski rezervat kako bi se zaštitila nevjerojatna ljepota krajolika visokih vrhova, ledenjaka i jedinstvene flore. Godine 1978. postao je rezervat biosfere, a 1997. godine nacionalni park, koji je kao takav upisan na UNESCO-v popis mjesta svjetske baštine u Africi kao "jedan od najdojmljivijih afričkih krajolika koji su jedinstven izvor za spoznaju evolucije i ekologije afro-alpske flore". Godine 2013. zaštićeno područje svjetske baštine je prošireno i na susjedno zaštićeno područje divljih životinja Lewa Downs i u njemu šumski rezervat Ngare Ndare, koji predstavljaju podnožje planine s prijelaznim područjem iz planinskog ekosustava u savanski sustav visoke aridnosti i bioraznolikosti.

Na planini živi više etničkih skupina kao što su Masai, Kĩkũyũ, Ameru i Embu, koji svi planinu drže za sveto mjesto, te svoje domove grade tako da gledaju u planinu.

Prirodne odlike
---------------

### Geografija

Najviši vrhovi Mount Kenye su Batian (5.199 m), Nelion (5.188 m) i Point Lenana (4.985 m), koji su imena dobili po Masai poglavicama. Ovi vrhovi imaju ledene pokrivače od 4.650 m visine naviše, a najdublje doline su na visinama od 3.300 m.

Mount Kenya je zapravo stratovulkan koji je nastao prije oko 3 milijuna godina, kada je nastala i Istočna afrička rasjelina na istočnom rubu doline velike rasjeline, i uglavnom se sastoji od stijena kao što su: bazalt, porfir, granit, trahit i fonolit. Tisućama godina je njegov krater bio prekriven pokrivačom od leda i tada je planina imala visinu od oko 6.500 m. Zbog toga njezine stijene danas imaju jako erodirane litice i brojne udoline koje se radijalno šire od središta Trenutačno se na njoj nalazi 11 ledenjaka, a njezine šumske padine su važan izvor vode za cijelu Keniju (rijeke Tana i Ewaso Ng'iro).

Zbog visinskih raspona i gotovo konstantnih temperatura, vlage i visoke insolacije, vrhovi Mount Kenye su konstantno u oblacima.

* Kikuyu nastamba na planini KenyaKikuyu nastamba na planini Kenya
* Vrhovi batian i NelionVrhovi batian i Nelion
* Vrh Lenana je treći po visini i najpristupačnijiVrh Lenana je treći po visini i najpristupačniji
* Lewisov ledenjak je najveći na Mount KenyiLewisov ledenjak je najveći na Mount Kenyi
* Dolina klanaca ChogoriaDolina klanaca Chogoria

### Flora i fauna

Karta Mount Kenye s istaknutim vegetacijskim pojasevima
Od njezina podnožja prema vrhu niže se nekoliko diferenciranih vegetacijskih pojasa, od kojih su najniži prekriveni raznolikom šumom (kišna tropska šuma, bambus, niska zimzelena šuma), a najviši sadrže endemske alpske vrste cvijeća kao što su: divovska lobelija (*Lobelia aberdarica*) i nekoliko vrsta vrijesa, među kojima živi rijetki sisavac - Daman kamenjar.

Od životinja, na planini Mount Kenya obitava značajan kolobus (*Colobus*) i drugih majmuna, te nekoliko vrsta Dujkera i afrički bivol (*Syncerus caffer*), dok su neki dijelovi parka okruženi električnom ogradom kako bi se spriječio izlazak slonova u gusto naseljena područja i njihova bogata poljoprivredna polja.

* Slap na planiniSlap na planini
* Gusta niska šumaGusta niska šuma
* Endemski Senecio keniodendronEndemski *Senecio keniodendron*
* Lobelija (Lobelia deckenii)Lobelija (*Lobelia deckenii*)
* Daman kamenjarDaman kamenjar

Izvori
------

1. ↑  *Rough Guide Map Kenya 1:900,000*, World Mapping Project (9 ed.). ISBN 1-84353-359-6
2. 1 2  UNESCO Nacionalni park Mount Kenya () Posjećeno 1. studenoga 2011.
3. ↑  B. H. Baker, *Geology of the Mount Kenya area*, 1967. Nairobi: Geological Survey of Kenya.
4. ↑  Francis Ndegwa Gichuki, *Threats and Opportunities for Mountain Area Development in Kenya Arhivirano 2005-12-31 na Wayback Machine-u*, 1999. Ambio (Royal Swedish Academy of Sciences) 28 (5), str. 430.–435.
5. ↑  Malcolm James Coe, *The Ecology of the Alpine Zone of Mount Kenya*, 1967. Den Haag

Vanjske veze
------------

***Mount Kenya*** na Wikimedijinoj ostavi

* Službena stranica zaklade Mount Kenya () Posjećeno 1. studenog 2011.
* Službena stranica Nacionalnog parka Mount Kenya Arhivirano 2010-01-25 na Wayback Machine-u () Posjećeno 1. studenog 2011.

| * p
* r
* u
Svjetska baština u Keniji |
| --- |
|  | 
Fort Jesus u Mombasi • Kaya šumska svetišta Mijikenda • Jezera Doline velike rasjeline Nakuru, Bogoria i Elmenteita • Stari dio grada Lamua • Nacionalni park Mount Kenya i zaštićene šume Lewa Downs • Nacionalni parkovi jezera Turkana
 | Kenijska zastava |
| **Nematerijalna svjetska baština Kenije**
Tradicije i običaji naroda Mijikenda u svetim Kaya šumama
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 236811162
* LCCN: sh85072011
* BNF: cb12359122r (podaci)
* NDL: 00628469
* NKC: ge631972

 |